|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Erklæring om faktiske resultater af handlinger udført på ansøgning om kompensation til kulturinstitutioner med sæsonbetonet scenekunst****Erklæring om faktiske resultater****Til [indsæt navn på ansøger] og Slots- og Kulturstyrelsen**Vi har udført de arbejdshandlinger, som er fastsat i henhold til bekendtgørelse nr. 1492 af 25. juni 2021 om midlertidig kompensation til kulturinstitutioner med sæsonbetonet scenekunstvirksomhed mv. under COVID-19 fra 1. juli 2021 til 30. september 2021, som falder uden for arrangementsordningen (herefter: ”Bek.”) og den tilhørende vejledning.De udførte arbejdshandlinger vedrører nedenstående virksomhed (herefter: ”producent”):

|  |  |
| --- | --- |
| Virksomhedens navn |  |
| Virksomhedens CVR-nummer |  |
| Samlet ansøgt kompensationsbeløb til direkte indtægter og omkostninger | DKK |
| Samlet ansøgt kompensationsbeløb til indirekte indtægter og omkostninger | DKK |

Vores arbejde er udført i overensstemmelse med den internationale standard om aftalte arbejdshandlinger vedrørende regnskabsmæssige oplysninger og yderligere krav ifølge dansk revisorlovgivning. Arbejdshandlinger blev udelukkende udført for at hjælpe Slots- og Kulturstyrelsen til at vurdere ansøgerens oplysninger i forbindelse med ansøgning om kompensation for tab ved aflysning/udskydelse/væsentlig ændring af sæsonbetonet scenekunstneriske virksomhed (herefter: ”forestillingen/forestillingerne”) som følge af foranstaltninger, som har været nødvendige for at forebygge eller inddæmme udbredelse af COVID-19.   |

|  |  |  |  |
| --- | --- | --- | --- |
|  |  | **Handling** | **Resultat** |
| 1 | Bek. § 1, stk. 2 og § 9, stk. 1, nr. 1 | Vi har påset, at den/de i ansøgningen medtagne forestilling/forestillinger var planlagt til afholdelse i perioden fra og med den 1. juli 2020 og til og med den 30. september 2021 ved at påse relevant dokumentation herfor, f.eks. oplysninger på producentens hjemmeside; skrivelser fra producenten til deltagere; etc. | Vi har fundet, at forestillingen/forestillingerne var planlagt til afholdelse i perioden fra den [DD/MM/ÅÅÅÅ] til den [DD/MM/ÅÅÅÅ] ved at påse [oplysninger på producentens hjemmeside DD/MM/ÅÅÅÅ]; [skrivelser fra virksomheden til deltagere DD/MM/ÅÅÅÅ]; etc. |
| 2 | Bek. § 1, stk. 1 | Vi har påset, om ledelsen, fx ved oplysning på producentens hjemmeside, kommunikation til tilmeldte deltagere, lukning af mulighed for tilmelding online eller lignende, har aflyst, udskudt eller væsentligt ændret forestillingen/forestillingerne som følge af foranstaltninger, som har været nødvendige for at forebygge eller inddæmme udbredelse af COVID-19 | Vi har fundet, at ledelsen ved [oplysning på producentens hjemmeside, kommunikation til tilmeldte deltagere, lukning af mulighed for tilmelding online] har [aflyst / udskudt / væsentligt ændret forestillingen/forestillingerne] som følge af foranstaltninger, som har været nødvendige for at forebygge eller inddæmme udbredelse af COVID-19 |
| 3 | Bek. § 2, stk. 2 og § 9, stk. 1, nr. 2 | Vi har påset, at der skulle udbydes mindst 100 billetter per opførelse af forestillingen/forestillingerne, fx ved sammenholdelse med oplysninger i budgetter for forestillingen/forestillingerne, det realiserede forsalg på aflysningstidspunktet pr. dd/mm/år, sammenholdelse med tidligere forestillinger – navn/titel anføres specifikt - eller opgørelse af lokationens samlede kapacitet.  | Vi har fundet, at der skulle udbydes mindst 100 billetter per opførelse af forestillingen/forestillingerne ved sammenholdelse med oplysninger i [budgetterne for forestillingen/forestillingerne, det realiserede forsalg på aflysningstidspunktet pr. dd/mm/år, erfaring fra tidligere forestillinger – navn/titel anføres specifikt eller opgørelse lokationens samlede kapacitet]. |
| 4 | Bek. § 9, stk. 1, nr. 3 | Vi har påset, om muligheden for at overvære forestillingen/forestillingerne har været offentligt kendt senest to måneder inden forestillingen/forestillingernes afholdelse, fx ved sammenholdelse med trykt reklamemateriale, omtale på producentens hjemmeside og/eller omtale på andre platforme eller medier. | Vi har fundet, at muligheden for at overvære forestillingen/forestillingerne har været offentligt kendt senest to måneder inden forestillingen/forestillingernes afholdelse ved sammenholdelse med [trykt reklamemateriale, omtale på virksomhedens hjemmeside og/eller omtale på andre platforme eller medier].  |
| 5 | Bek. § 9, stk. 1 nr. 2 og § 1, stk. 1 og stk. 8.  | Vi har påset, at den/de i ansøgningen medtagne forestilling/forestillinger var planlagt til at finde sted i en periode på mere end 4 uger og mindre end 6 måneder på samme lokation. Hvis ansøger er et professionelt cirkus, har vi alene påset at den/de i ansøgningen medtagne forestilling/forestillinger var planlagt til at finde sted i periode på mindre end 6 måneder på samme lokation, jf. Bek. § 1, stk. 8.  | [Hvis ansøger ikke er et professionelt cirkus] Vi har fundet, at den af producenten udarbejdede dokumentation understøtter, at forestillingen/forestillingerne, som var planlagt til at finde sted i en periode på mere end 4 uger og mindre end 6 måneder på samme lokation.[Hvis ansøger er et professionelt cirkus: Vi har fundet, at den af producenten udarbejdede dokumentation understøtter, at forestillingen/forestillingerne var planlagt til at finde sted i en periode på mindre end 6 måneder på samme lokation.] |
| 6 | Bek. § 3, stk. 1 og stk. 3 og § 2, nr. 2 | Vi har påset, at producenten har medtaget alle indtægter (herunder forudbetalinger) knyttet til forestillingen/forestillingerne, som producenten fortsat har oppebåret trods aflysning, ændring eller udskydelse, f.eks. ved at påse, at der er medregnet en forholdsmæssig andel af sponsorater mv., som producenten fortsat oppebærer. Vi har påset, at kompensationsansøgningen ikke baserer sig på tabte indtægter, som producenten ikke var kontraktuelt forpligtet til at tilbagebetale.  | Vi har fundet, at producenten har medtaget alle indtægter knyttet til forestillingen/forestillingerne, som producenten fortsat har oppebåret trods aflysning, ændring eller udskydelse, idet der er medregnet en forholdsmæssig andel af [xxx], som producenten fortsat oppebærer.Vi har fundet, at kompensationsansøgningen ikke baserer sig på tabte indtægter, som producenten ikke var kontraktuelt forpligtet til at tilbagebetale. |
| 7 | Bek § 9, stk. 1, nr. 5 og nr. 7 | Vi har påset, om producenten, ved aftale eller kontraktuelt, er forpligtet til at afholde omkostninger til honorar til kunstnere ved at forespørge producenten og påse de indgåede aftaler, som producenten har forelagt os. | Producenten har bekræftet, at de, ved aftale eller kontraktuelt, er forpligtet til at afholde omkostninger til honorar til kunstnere. De aftaler, som producenten har forelagt os, underbygger dette. |
| 8 | Bek. § 9, stk. 1, nr. 4 | Vi har påset, at producentens tab ikke kan kompenseres via producentens egen forsikring ved at forespørge ledelsen herom samt sammenholde fremlagt dokumentation herfor. | Vi har fundet, at producentens tab ikke kan kompenseres via producentens egen forsikring ved at forespørge ledelsen herom samt sammenholde fremlagt dokumentation herfor.  |
| 9 | Bek. § 9, stk. 1, nr. 5 | Vi har indhentet producentens opgørelse af direkte omkostninger. Vi har påset, om omkostningsbilag over 50.000 kr. samt 10 tilfældige omkostningsbilag er udstedt til producenten, og at omkostninger vedrører forestillingen/forestillingerne. Vi har påset, om producenten i henhold til de af producenten fremlagte aftalevilkår relateret til omkostninger over 50.000 kr. eller i henhold til Bek. § 3, stk. 1, er forpligtet til at afholde omkostningerne.  | Vi har fundet, at de påsete omkostningsbilag er udstedt til producenten samt vedrører forestillingen/forestillingerne. Vi har endvidere fundet, at producenten i henhold til de af producenten fremlagte aftalevilkår relateret til omkostninger over 50.000 kr. eller i henhold til Bek. § 3, stk. 1, er forpligtet til at afholde omkostningerne.  |
| 10 | Bek. § 9, stk. 1, nr. 6 | Vi har påset, om producentens indregning af indirekte omkostninger er foretaget som anført i beskrivelsen af fordelingsprincipper, herunder at det - fx ved sammenholdelse med tidligere, lignende forestillinger - er sandsynliggjort, at indtægten ved forestillingen/forestillingerne ville have finansieret de udgifter, som medregnes.Vi har påset, at de anvendte fordelingsnøgler er almindelige og begrundede samt i overensstemmelse med ansøgningsvejledningens Appendix 2 – Indirekte indtægter og omkostninger.  | Vi har fundet, at producentens opgørelse af indirekte omkostninger af [XX] kr. er i overensstemmelse med producentens beskrivelse af fordelingsprincipper, og producenten har kunnet vise os, at tidligere lignende forestillinger har haft indtægter, som ville have finansieret et tilsvarende omkostningsniveau.Vi har fundet, at de anvendte fordelingsnøgler er almindelige og begrundede samt i overensstemmelse med ansøgningsvejledningens Appendix 2 – Indirekte indtægter og omkostninger.  |
| 11 | Bek. § 3, stk. 1, stk. 2 og stk. 3 | Vi har påset, om producenten aktivt har søgt at afværge tab og begrænse tabets omfang.Vi har, for aftaler, hvor produktet er helt eller delvis leveret, desuden påset om, de i ”Regnskabsskabelon 1”medtagne omkostninger ligger inden for de fastsatte procentsatser, som den enkelte kontraktsum kan kompenseres med, jf. ansøgningsvejledningens Ovenstående er påset ved at forespørge producenten herom og sammenholde producentens svar med oplysningerne angivet i ansøgningens ”Regnskabsskabelon 1”, og ”Redegørelser for tabsbegrænsning” | Producenten har bekræftet, at producenten aktivt har søgt at afværge tab og begrænse tabets omfang i overensstemmelse med ansøgningsvejledningen. Vi har fundet, at dette understøttes af: 1. ”Regnskabsskabelon 1”
2. ”Redegørelser for tabsbegrænsning”

Vi har desuden fundet, at de i ”Regnskabsskabelon 1” medtagne omkostninger ligger inden for de fastsatte procentsatser, som den enkelte kontraktsum kan kompenseres med, jf. ansøgningsvejledningen. |
| 12 | Bek. § 9, stk. 1, nr. 8 | Vi har påset, om producenten har refunderet billetter solgt i forsalg ved at sammenholde opgørelse over billetter i forsalg med udbetalinger fra producentens bankkonto.  | Vi har fundet, at producenten har refunderet billetter solgt i forsalg for i alt xx kr., ved at sammenholde opgørelse over billetter i forsalg med udbetalinger fra producentens bankkonto. |
| 13 | Bek. § 3, stk. 1og§ 6, stk. 2, stk. 3, og stk. 4  | Vi har påset, at den af producenten udarbejdede dokumentation understøtter, at producenten aktivt har søgt at afværge tab og begrænse tabets omfang i overensstemmelse med ansøgningsvejledningens Appendix 1- Tabsbegrænsning.Vi har indhentet producentens dokumentation for, at der senest d. 4. maj 2021 er indgået bindende aftaler om de omkostninger, der er medtaget i tabsopgørelsen jf. dog § 6 stk. 3 og stk. 4.  | Vi har fundet, at den af producenten udarbejdede dokumentation understøtter, at producenten aktivt har søgt at afværge tab og begrænse tabets omfang i overensstemmelse med ansøgningsvejledningens Appendix 1- Tabsbegrænsning.Vi har fundet, at producenten senest d. 4. maj 2021 havde indgået bindende aftaler om de udgifter, der medtages i tabsopgørelsen. |
| 14 | Bek. § 5, stk. 2 og stk. 3 | Vi har påset, at producenten ikke har ændret regnskabspraksis i forhold til tidligere år, herunder ikke har ændret periodiseringsprincipper, tilbageført indtægter, eller medtaget omkostninger, som ikke knytter sig til forestillingen eller regnskabsåret. Hvis producenten har ændret regnskabspraksis i forhold til tidligere år eller ændret periodiseringsprincipper, har vi påset, ændringen ikke er sket med det formål at opnå større kompensation.  | Vi har fundet, at producenten ikke har ændret regnskabspraksis forhold til tidligere år, herunder ikke har ændret periodiseringsprincipper, tilbageført indtægter, eller medtaget omkostninger, som ikke knytter sig til forestillingen eller regnskabsåret. Hvis producenten har ændret regnskabspraksis i forhold til tidligere år eller ændret periodiseringsprincipper, har vi vurderet, at ændringen ikke er sket med det formål at opnå større kompensation. |

Da ovennævnte arbejdshandlinger hverken er revision eller review i overensstemmelse med internationale standarder om revision eller om review og yderligere krav ifølge dansk revisorlovgivning udtrykker vi ikke nogen grad af sikkerhed om oplysningerne vedrørende kompensation for tab ved aflysning af sæsonbetonet scenekunstnerisk virksomhed mv., som følge af COVID-19-afværgelsesforanstaltninger.

Hvis vi havde udført yderligere arbejdshandlinger, revideret eller udført review af oplysningerne i ansøgningen om kompensation i overensstemmelse med internationale standarder om revision eller review og yderligere krav ifølge danske revisorlovgivning, kunne andre forhold være fundet og rapporteret til Slots- og Kulturstyrelsen.

Vores erklæring er udelukkende udarbejdet med det formål, der er nævnt i denne erklærings første afsnit og til Slots- og Kulturstyrelsens brug, og den må ikke bruges til noget andet formål eller videregives til nogen anden.

Erklæringen vedrører kun de konti og forhold, der er nævnt ovenfor, og kan ikke udstrækkes til at omhandle forestillingen/forestillingerne som helhed.

[X-by] (revisors kontorsted), [dato]

[Godkendt revisionsvirksomhed]

[CVR-nummer]

[NN]

[statsautoriseret/registreret revisor) [MNE-nr.]